I april 2020 figurerte en av forskningsartiklene til Arnestad i åpningssegmentet til den amerikanske vitenskapspodcasten Very Bad Wizards da programlederne Tamler Sommers og David A. Pizarro harselerte med en artikkel om forskjeller i menn og kvinners oppfatning av sexroboter. I sesong 16 av TV-programmet Brille (episode 4) var Arnestad med i publikum som ekspert. På slutten av 2023 lanserte han dokumentarserien Hele Norge jobber sammen med BI - en serie om arbeidslivet og alle de store og små tingene som opptar oss på jobb .